94/166/EY: Neuvoston päätös, tehty 10 päivänä maaliskuuta 1994, Euroopan talouskomission (YK) kuljetuksiin liittyviä tullikysymyksiä käsittelevän työryhmän 2 päivänä heinäkuuta 1993 hyväksymän korkeamman vakuuden tarjoavan täydentävän TIR-carnet'n käyttöön ottoa koskevan päätöslauselman N:o 47 hyväksymisestä



Virallinen lehti nro L 076 , 18/03/1994 s. 0025 - 0027

Suomenk. erityispainos Alue 2 Nide 11 s. 0093

Ruotsink. erityispainos Alue 2 Nide 11 s. 0093



NEUVOSTON PÄÄTÖS, tehty 10 päivänä maaliskuuta 1994, Euroopan talouskomission (YK) kuljetuksiin liittyviä tullikysymyksiä käsittelevän työryhmän 2 päivänä heinäkuuta 1993 hyväksymän korkeamman vakuuden tarjoavan täydentävän TIR-carnet'n käyttöön ottoa koskevan päätöslauselman N:o 47 hyväksymisestä (94/166/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että päätöslauselma N:o 47 sisältää toimenpiteet, joilla toisaalta varmistetaan vuoden 1975 TIR-yleissopimuksen oikea soveltaminen ja toisaalta korotetaan vakuuden tasoa kuljetettaessa tiettyjä tavararyhmiä, joihin liittyy tullien ja muiden maksujen kantamista koskevia lisääntyneitä petosriskejä, ja sisältönsä johdosta kyseinen päätöslauselma on yhteisölle erittäin tärkeä; näin ollen se olisi hyväksyttävä välittömin vaikutuksin, ON PÄÄTTÄNYT SEURAAVAA: 1 artikla Euroopan talouskomission (YK) kuljetuksiin liittyviä tullikysymyksiä käsittelevän työryhmän 2 päivänä heinäkuuta 1993 hyväksymä korkeamman vakuuden tarjoavan täydentävän TIR-carnet'n käyttöön ottoa koskeva päätöslauselma N:o 47 hyväksytään yhteisön puolesta välittömin vaikutuksin. Päätöslauselman teksti on tämän päätöksen liitteenä. 2 artikla Neuvoston puheenjohtaja nimeää henkilön, joka on valtuutettu ilmoittamaan Euroopan talouskomission toimeenpanevalle sihteerille, että yhteisö hyväksyy 1 artiklassa tarkoitetun päätöslauselman välittömin vaikutuksin. Tehty Brysselissä 10 päivänä maaliskuuta 1994. Neuvoston puolesta Puheenjohtaja Y. PAPANTONIOU KORKEAMMAN VAKUUDEN TARJOAVAN TÄYDENTÄVÄN TIR-CARNET'N KÄYTTÖÖN OTTO Kuljetuksiin liittyviä tullikysymyksiä käsittelevän ECE/YK:n työryhmän päätöslauselma N:o 47 annettu 2 päivänä heinäkuuta 1993 Kuljetuksiin liittyviä tullikysymyksiä käsittelevä TYÖRYHMÄ, joka KOROSTAA TIR-carnet -lomakkeeseen merkittyjen tavaroiden kansainvälistä kuljetusta koskevan tulliyleissopimuksen (vuoden 1975 TIR-yleissopimus) moitteettoman toiminnan tärkeyttä tieliikenteen ajoneuvoilla tapahtuvan kansainvälisen kuljetuksen helpottamiseksi, ON HUOLESTUNUT petosten viimeaikaisesta lisääntymisestä, joka voi vaarantaa vuoden 1975 TIR-yleissopimuksessa määrätyt helpottamistoimenpiteet, ON TIETOINEN niistä vaikeuksista, joita kansainvälinen rengas kohtaa antaessaan asianmukaisia vakuuksia tavaroille, joihin liittyy tullin kannalta korkea riski, KATSOO, että tupakkaa ja alkoholia koskevan korkeavakuuksisen TIR-carnet'n mahdollisimman nopea hyväksyminen myötävaikuttaisi mainittujen ongelmien ratkaisemiseen, PITÄÄ MIELESSÄ vuoden 1975 TIR-yleissopimuksen liitteen 1 ja liitteen 6 (selventävä huomautus 0.8.3.) määräykset, PÄÄTTÄÄ yksimielisesti seuraavista väliaikaisista toimenpiteistä, joita sovelletaan ennen kuin ja siihen saakka, kun vuoden 1975 TIR-yleissopimuksen vastaavat muutokset tulevat voimaan, mahdollisesti vuoden 1994 aikana. Tulliviranomaisille suositellaan, että jäljempänä yksityiskohtaisemmin määriteltyä tupakkaa ja alkoholia kuljetettaessa enimmäismäärä, joka voidaan vaatia takaajayhdistyksiltä, korotettaisiin 200.000 Yhdysvaltain dollaria vastaavaan määrään: 1. denaturoimaton etyylialkoholi (etanoli), alkoholipitoisuus vähintään 80 tilavuusprosenttia (HS-koodi: 220710); 2. denaturoimaton etyylialkoholi (etanoli), alkoholipitoisuus pienempi kuin 80 tilavuusprosenttia; väkevät alkoholijuomat, liköörit ja muut alkoholipitoiset juomat; alkoholipitoiset valmisteet (seokset), jollaisia käytetään juomien valmistukseen (HS-koodi: 2208); 3. tupakkaa sisältävät sikarit ja pikkusikarit (HS-koodi: 240210); 4. tupakkaa sisältävät savukkeet (HS-koodi 240220); 5. piippu- ja savuketupakka, myös jos siinä on tupakankorviketta, sen määrästä riippumatta (HS-koodi: 240310). Edellä tarkoitettuja tupakka- ja alkoholituotteita kuljetettaessa tulliviranomaisten on vaadittava TIR-carnet't, joiden kannessa ja kaikilla lehdillä on selvästi luettavasti painettu maininta "TABAC/ALCOOL" ja "TOBACCO/ALCOHOL" lihavin kirjaimin. Carnet'isiin on lisättävä lehti, jossa annetaan yksityiskohtaiset tiedot tupakka- ja alkoholiryhmistä, joista on annettu edellä esitetyn mukainen vakuus. Entiset TIR-carnet't, joissa on maininta "TABAC" ja Westerinkin allekirjoitus, eivät ole enää voimassa, PYYTÄÄ Kansainvälistä maantiekuljetusliittoa (IRU), kansallisia takaajayhdistyksiä ja tulliviranomaisia toteuttamaan tarvittavat toimenpiteet "TOBACCO/ALCOHOL" TIR-carnet'n hyväksymiseksi 1 päivästä syyskuuta 1993 alkaen, PYYTÄÄ vuoden 1975 TIR-yleissopimuksen sopimuspuolia ilmoittamaan Yhdistyneiden Kansakuntien Euroopan talouskomission toimeenpanevalle sihteerille ennen 1 päivää syyskuuta 1993, hyväksyvätkö ne "TOBACCO/ALCOHOL" TIR-carnet't, PYYTÄÄ Yhdistyneiden Kansakuntien Euroopan talouskomission toimeenpanevaa sihteeriä ilmoittamaan kaikille vuoden 1975 TIR-yleissopimuksen osapuolille "TOBACCO/ALCOHOL" TIR-carnet'n hyväksymisestä.